Document ID: 32014R0519

UREDBA KOMISIJE (EU) br. 519/2014
оd 16. svibnja 2014.
o izmjeni Uredbe (EZ) br. 401/2006 u pogledu metoda uzorkovanja velikih serija, začina i dodataka prehrani, kriterija učinkovitosti za toksine T-2, HT-2 i citrinin te orijentacijskih metoda analize
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 11. stavak 4.,
budući da:
(1)
Uredbom Komisije (EZ) br. 1881/2006 (2) predviđaju se najveće dopuštene količine za određene mikotoksine u određenoj hrani.
(2)
Uzorkovanje ima ključnu ulogu u preciznosti određivanja razina mikotoksina koji su heterogeno raspoređeni u seriji. Stoga treba utvrditi kriterije koje metode uzorkovanja trebaju ispuniti.
(3)
Uredbom Komisije (EZ) br. 401/2006 (3) utvrđuju se kriteriji uzorkovanja radi kontrole razina mikotoksina.
(4)
Potrebno je izmijeniti pravila o uzorkovanju začina kako bi se uzele u obzir razlike u veličini čestica koje prouzročuju heterogenu distribuciju kontaminacije mikotoksinom u začinima. Nadalje, primjereno je utvrditi pravila uzorkovanja velikih serija kako bi se osiguralo da se u cijeloj Uniji primjenjuje jednak pristup provedbi propisa. Primjereno je i pojasniti koju metodu uzorkovanja treba primijeniti na uzorkovanje soka od jabuka.
(5)
Kriterije učinkovitosti za toksine T-2 i HT-2 treba ažurirati kako bi se u obzir uzeo znanstveni i tehnološki napredak. Kriterije učinkovitosti za citrinin treba utvrditi s obzirom na najveću dopuštenu količinu utvrđenu za citrinin u dodatcima prehrane na osnovi riže fermentirane crvenim kvascem Monascus purpureus.
(6)
Za potrebe analize mikotoksina sve se više upotrebljavaju orijentacijske metodologije. Primjereno je utvrditi kriterije s kojima orijentacijske metode moraju biti usklađene radi primjene u regulatorne svrhe.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Uredba (EZ) br. 401/2006 mijenja se kako slijedi:
1.
Prilog I. mijenja se kako slijedi:
(a)
u dijelu B, bilješka 1. zamjenjuje se sljedećom:
„1.
Uzorkovanje tih serija izvodi se u skladu s pravilima utvrđenima u dijelu L. Smjernice za uzorkovanje velikih serija navode se u smjernicama koje su dostupne na sljedećem web-mjestu: http://ec.europa.eu/food/food/chemicalsafety/contaminants/guidance-sampling-final.pdf
Pravila uzorkovanja, koja u skladu s EN ISO 24333:2009 ili pravilima uzorkovanja GAFTA-e br. 124 primjenjuju subjekti u poslovanju s hranom kako bi osigurali sukladnost s odredbama u zakonodavstvu, istovjetna su pravilima uzorkovanja utvrđenima dijelom L.
U pogledu uzorkovanja serija na prisutnost toksina Fusarium plijesni, pravila uzorkovanja, koja u skladu s EN ISO 24333:2009 ili pravilima uzorkovanja GAFTA-e br. 124 primjenjuju subjekti u poslovanju s hranom kako bi osigurali sukladnost s odredbama u zakonodavstvu, istovjetna su pravilima uzorkovanja utvrđenima u dijelu B.”;
(b)
u dijelu B.2. tablica 1. zamjenjuje se sljedećom tablicom:
„Tablica 1.
Podjela serija na podserije ovisno o proizvodu i težini serije
Proizvod
Težina serije (tone)
Težina ili broj podserija
Nema pojedinačnih uzoraka
Težina skupnog uzorka (u kg)
Žitarice i proizvodi od žitarica
300 i 1 500
3 podserije
100
10
≥ 50 i ≤ 300
100 tona
100
10
50
-
3-100 (4)
1-10
(c)
u dijelu B.3. na kraju prve alineje dodaje se sljedeća rečenica:
„Za serije 500 tona broj pojedinačnih uzoraka predviđen je u dijelu L.2. Priloga I.”;
(d)
u dijelu D.2. nakon prve rečenice dodaje se sljedeća rečenica:
„Ova se metoda uzorkovanja primjenjuje i na službenu kontrolu najvećih dopuštenih količina utvrđenih za okratoksin A, aflatoksin B1 i ukupne aflatoksine u začinima čije su čestice relativno velike (veličina čestica usporediva s kikirikijem ili veća, npr. muškatni oraščić).”;
(e)
u dijelu E prva se rečenica zamjenjuje sljedećom:
„Ova se metoda uzorkovanja primjenjuje na službenu kontrolu najvećih dopuštenih količina utvrđenih za okratoksin A, aflatoksin B1 i ukupne aflatoksine u začinima, osim u slučajevima začina čije su čestice relativno velike (heterogena distribucija kontaminacije mikotoksinom).”;
(f)
u dijelu I. naslov i prva rečenica zamjenjuju se sljedećim:
„I. METODE UZORKOVANJA ZA ČVRSTE PROIZVODE OD JABUKA
Ova se metoda uzorkovanja primjenjuje na službenu kontrolu najvećih dopuštenih količina utvrđenih za patulin u čvrstim proizvodima od jabuka, uključujući čvrste proizvode od jabuka za dojenčad i malu djecu.”;
(g)
u drugom stavku dijela I.1. brišu se sljedeće rečenice:
„U slučaju tekućih proizvoda, serija se mora temeljito promiješati koliko je to moguće, bilo ručno ili mehaničkim sredstvima neposredno prije uzorkovanja. U tom slučaju, pretpostavlja se homogena distribucija patulina unutar dotične serije. Stoga je dovoljno uzeti tri pojedinačna uzorka iz serije kako bi se oblikovao skupni uzorak.”;
(h)
dodaju se novi dijelovi L i M, kako su utvrđeni Prilogom I. ovoj Uredbi.
2.
U Prilogu II. točke 4.2. „Opći zahtjevi”, 4.3. „Posebni zahtjevi” i 4.4. „Procjena mjerne nesigurnosti, izračun iskorištenja i izvješćivanje o rezultatima” zamjenjuju se tekstom utvrđenim u Prilogu II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. srpnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. svibnja 2014.

Labels: 0
17
19
20